Document ID: 31987R0331

*****
ΚΑΝΟΝΙΣΜΟΣ (ΕΟΚ) αριθ. 331/87 ΤΗΣ ΕΠΙΤΡΟΠΗΣ
της 2ας Φεβρουαρίου 1987
που τροποποιεί τον κανονισμό (ΕΟΚ) αριθ. 467/77 περί της μεθόδου και του επιτοκίου που πρέπει να εφαρμοστούν για τον υπολογισμό των χρηματοδοτικών εξόδων των παρεμβάσεων που συνίστανται σε αγορές, αποθεματοποίηση και διάθεση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 σχετικά με τους γενικούς κανόνες χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1334/86 (2), και ιδίως το άρθρο 5 δεύτερο εδάφιο,
Εκτιμώντας:
ότι το άρθρο 5 δεύτερο εδάφιο του κανονισμού (ΕΟΚ) αριθ. 1883/78 έδωσε στην Επιτροπή τη δυνατότητα ορισμού του ενιαίου επιτοκίου σε επίπεδα χαμηλότερα για τα κράτη μέλη στα οποία το κόστος τόκου είναι χαμηλότερο από εκείνο που απορρέει από την εφαρμογή του ενιαίου επιτοκίου για τον υπολογισμό των χρηματοδοτικών εξόδων·
ότι το ενιαίο επιτόκιο ορίστηκε σε 7 % από την 1η Δεκεμβρίου 1985· ότι, σε σύγκριση με την κατάσταση του 1985, τα καταβαλλόμενα επιτόκια μειώθηκαν κατά τη διάρκεια του 1986 σε δύο κράτη μέλη κάτω από το ενιαίο επιτόκιο·
ότι πρέπει να ορισθεί για τα εν λόγω δύο κράτη μέλη το ειδικό επιτόκιο που πρέπει να εφαρμόζεται σ' αυτά τα κράτη μέλη από την 1η Δεκεμβρίου 1986 και να τροποποιηθεί ο κανονισμός (ΕΟΚ) αριθ. 467/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1730/86 (4)·
ότι η επιτροπή του ΕΓΤΠΕ δεν διατύπωσε γνώμη στη προθεσμία που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 467/77 προστίθεται το ακόλουθο άρθρο 2α:
«Άρθρο 2α
1. Εάν το κόστος τόκου που καταβάλλει κράτος μέλος είναι χαμηλότερο από το ενιαίο επιτόκιο που έχει ορισθεί για την Κοινότητα κατά τη διάρκεια τουλάχιστον 6 μηνών, για το εν λόγω κράτος μέλος ορίζεται ειδικό επιτόκιο.
2. Για την περίοδο που αρχίζει την 1η Δεκεμβρίου 1986, το ειδικό επιτόκιο ορίζεται σε:
- 6 % για τη Γερμανία και
- 6 % για τις Κάτω Χώρες.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Φεβρουαρίου 1987.

Labels: 2
4
19
3
15